ممڤوڽاءي توبوه يڠ كوات
اورڠ يڠ بيجق مستيله منجاڬ كصيحتن ديري. ڤرلو اد كقواتن فيزيكل. اونتوق ايت مڠكلك
كصيحتن يڠ اوڤتيموم دان برياده اياله عمالن سأورڠ يڠ بيجق.
ممڤوڽاءي اخلاق يڠ ترڤوجي
كارقتور بركاءيتن دڠن كصيحتن اورڬن توبوه بادن يڠ سإيمبڠ دان صيحت. كارقتور اتاو اخلاق اين هندقله برادا ڤد تاهڤ يڠ ترتيڠڬي. كصيحتن كسلوروهن اداله برڬنتوڠ كڤد كقواتن عقل اونتوق مڠاول اخلاق.
برواوسن جاوه
كيت ڤرلو سنتياس ممڤوڽاءي ڤرانچڠن، جدوال، تقويم دان مرنچڠ ماس هادڤن ڤد ستياڤ وقتو دالم ستياڤ تيندق تندوق سهارين. دالم بهاس يڠ موده كيت هندقله ممڤوڽاءي واوسن. اورڠ يڠ برواوسن سنتياس راسيونل دالم ستياڤ ڤربواتنڽ. تيندقن يڠ راسيونل منجامين كسجهترأن ديري سساورڠ د سمڤيڠ مڠحاصيلكن سسواتو يڠ برمنفعة ڤد ديري دان اورڠ لاين.
برڤوتينسي دان بكرجا
هيدوڤ يڠ برمعنى اياله هيدوڤ يڠ ممڤو مڽومبڠ كڤد ديري، كلوارڬ دان مشاركت. اورڠ يڠ بيجق اوليه اورڠ يڠ ممڤوڽاءي ڤوتينسي ديري. هيدوڤ سباڬاي ڤڠڠڬور اياله چونتوه اورڠ يڠ تيدق ممڤوڽاءي ڤوتينسي يڠ جلس. تتاڤي ڤكرجأن يڠ دلاكوكن هندقله برمنفعة ترهادڤ كرجا دان جوڬ ممبري ايمڤق ترهادڤ ديري سنديري. كرجا يڠ تيدق إخلاص اتاو سقدر ممبريكن منفعة كڤد ماجيكن اتاو تيدق ممبريكن منفعة كڤد ديري سأومڤام هيدوڤ سباڬاي بيناتڠ ترنق. ڤوتينسي يڠ سبنر اياله سومبڠن ديري ترهادڤ كرجا، ديري دان كلوارڬ اتاو دالم بهاس يڠ موده جاديله سأورڠ يڠ بوليه مڠحاصيلكن سسواتو.
عقيدة يڠ جلس
ڤميكيرن يڠ كرياتيف هندقله برتيتيق تولق كڤد فهمن يڠ بتول. فهمن يڠ سبنر يڠ دسانداركن كڤد عقيدة توحيد يڠ سبنر اكن منجاديكن سموا ڤڠحاصيلن درڤد ڤميكيرنڽ اداله بتول دان لوروس سرتا ممبريكن ايمڤق يڠ بسر ترهادڤ حاصيل كرجڽ. كقواتن عقيدة اين ڤرلوله دمنتڤكن دڠن عمل عباده يڠ بنر دان كورعكن يڠ تيڠڬي.
عباده يڠ بتول
والاوڤون برعباده ساڠت دتونتوت، تتاڤي اي هندقله دلقسانكن دڠن بتول. دالم اوروسن عباده، سكيراڽ تياد نس يڠ مڽوروهڽ مك عباده ايت حرام. سكيراڽ دالم اوروسن هارين، سكيراڽ اد نس يڠ ملارڠڽ مك اوروسن هارين ايت حرام. ڤماهمن عباده هندقله منجوروس كڤد منتوحيدكن دان ممبتولكن عقيدة كڤد الله. عباده يڠ دلاكوكن دڠن خشوق دان تواضع اياله عباده يڠ اكن ممبريكن حكمه سام اد د دنيا اتاو اخيرة.
كچكالن دان موجهاده
دالم اوسها اونتوق منجاڤا سڬالا ڤرينسيڤ، ديسيڤلين دان كچكالن اداله ڤركارا يڠ ڤنتيڠ. اي لبيه سسواي داصطلاحكن سباڬاي موجهاده. جيهت يڠ ڤاليڠ اوتام اياله جيهت ملاوان نفسو
ديسيڤلين منڤتي وقتو
ڤركارا يڠ امت ڤنتيڠ دالم سسواتو اوسها يڠ بنر دان برمنفعة اياله سنتياس منڤتي وقتو. تنڤا منڤتي وقتو، اوسها يڠ برمنفعة تيدق منداتڠكن معنى اتاو منوجو كڬاڬالن. اوسها اونتوق منڤتي وقتو اياله اوسها يڠ مڠابيل كيرا ڤرانچڠن، كقواتن، كعزمن دان ڤميكيرن يڠ كرياتيف.
ڤڠوروسن يڠ چكڤ
ستياڤ كجادين اداله برادا دالم كادأن يڠ سوڠڬوه تراتور دان لڠكڤ. اوليه ايت ڤكرجأن جوڬ ڤرلوله دلاكوكن دڠن تراتور دان سمڤورنا. اي مليبتكن ڤرانچڠن يڠ برواوسن دان داي ڤميكيرن يڠ كرياتيف. دڠن منيڠكتكن عباده كڤد الله، كيت اكن موده منداڤت الهام يڠ بنر اونتوق مڠاتور دان مرنچڠ سسواتو ڤكرجأن. حاصيل كرجا يڠ تراتور اكن ممودهكن اوروسن دان ممبريكن منفعة يڠ ساڠت بسر.
برمنفعة
متلامت سڬالا-ڬالا يڠ دلاكوكن اياله اونتوق منداتڠكن كموداهن، كمعمورن، كسجهترأن، كسلامتن، منچاڤأي چيتا-چيتا يڠ كسمواڽ اين ممبريكن منفعة يڠ بسر. ببراڤ ستراتيڬي يڠ باءيق ڤرلو دعمالكن سوڤاي حاصيل كرجا منداتڠكن منفعة اياله ڤرلو مڠنل دان ممهمي سموا كادأن درڤد كڤيمڤينن هيڠڬ ك اكر اومبي. داڤت مليهت دڠن مڠتاهوي سڬالا ڤرانچڠن سماس دان اكن داتڠ. مڠواساءي دان ممهمي سڬالا ڬرق كرجا. دالم حال اين اورڬانيساسي كرجا يڠ دجالنكن هندقله سچارا برڤريڠكت-ڤريڠكت دان برتاهڤ-تاهڤ ساتو ڤرساتو. سأورڠ يڠ چكڤ اياله اورڠ يڠ تله ملالوءي سموا ڤريڠكت دان تاهڤ اين دري باوهن سچارا تراتور سهيڠڬ ك ڤريڠكت اتسن. اورڠ يڠ تروس ناءيق منجادي ڤميمڤين اتاو تروس ملاكوكن كرجا يڠ بسر تنڤا ترلبيه دهولو ملالوءي تاهڤ يڠ رنده كموڠكينن اكن برهادڤن دڠن ككليروان يڠ اكن منجادي فكتور كڬاڬالن دالم اوسها مڽومبڠ منفعة كڤد اورڠ لاين
Friday, April 1, 2011
Amalan orang yg bijak
كيت هندقله ممڤوڽاءي ڤرينسيڤ هيدوڤ يڠ جلس. كيت تيدق بوليه ممبوات سسواتو برداسركن مود اتاو مڠيكوت ايموسي. ڤرينسيڤ اكن منجاديكن سڬالا ڤميكيرن دان عمالن كيت تڬوه دالم دالم سبارڠ سيتواسي كادأن سكاليڤون. ميمڠ تيدق داڤت دينافيكن تيندقن مڠيكوت ايموسي اكن مڠحاصيلكن كرجا يڠ سوڠڬوه إخلاص دان كجايأن تنڤا باتسن، تتاڤي تنڤا ڤرينسيڤ يڠ بتول سساورڠ بوليه برتيندق مڠيكوت هاوا نفسو اتاو منجوروس كڤد سسواتو يڠ ممضرتكن.
Subscribe to: Post Comments (Atom)
ace_Arab bjn_Arab ace_Arab ace_Arab ace_Arab ace_Arab bjn_Arab ace_Arab bjn_Arab ace_Arab ace_Arab ace_Arab bjn_Arab ace_Arab ace_Arab bjn_Arab ace_Arab ace_Arab ace_Arab ace_Arab bjn_Arab eng_Latn zsm_Latn ace_Arab eng_Latn